Il-Kummissjoni Ewropea - Stqarrija għall-istampa Għajnuna mill-Istat: Il-Kummissjoni tapprova skemi ta' appoġġ għall- enerġija rinnovabbli fil-Lussemburgu u f'Malta Brussell, is-26ta' awissu 2016 F'Settembru 2015, il-Lussemburgu nnotifika x-xewqa tiegħu li jappoġġa l-produzzjoni tal-enerġija rinnovabbli. L-iskema Lussemburgiża tintroduċi ħlasijiet ta' primjums biex isostnu l-operaturi ta' installazzjonijiet tal-enerġija mir-riħ, mix-xemx, mill-bijogass, mill-ilma u mill-bijomassa. Il-baġit totali tal-miżura se jkun ta' madwar EUR 150 miljun, allokati bejn l-2016 u l-2020. F'Diċembru 2015, Malta nnotifikat pjanijiet biex tappoġġa l-operaturi ta' installazzjonijiet fotovoltajċi solari u ta' installazzjonijiet tal-enerġija mir-riħ fuq l-art. L-għajnuna tingħata fil-forma ta' ħlas ta' primjum fuq il-prezz tas-suq. Skont il-pjanijiet, l-iżviluppaturi tal-enerġija mir-riħ fuq l-art jistgħu wkoll jagħmlu offerti għal appoġġ jekk sit eliġibbli jirċievi l-kunsens għall-iżvilupp tul il-ħajja tal- iskema. Il-baġit totali tal-miżura se jkun madwar EUR 140 miljun, allokati bejn l-2016 u l-2020. Il-Kummissjoni vvalutat il-pjanijiet skont il-linji gwida tal-2014 dwar l-għajnuna mill-Istat għall- protezzjoni ambjentali u l-enerġija (iktar 'il quddiem il-"linji gwida"), li jippermettu lill-Istati Membri biex jappoġġaw il-produzzjoni tal-elettriku minn sorsi rinnovabbli taħt ċerti kundizzjonijiet. Il-Kummissjoni sabet li l-miżuri se jinkoraġġixxu l-użu ta' installazzjonijiet tal-elettriku rinnovabbli u jgħinu lill-Lussemburgu u lil Malta jiksbu l-miri tal-2020 għall-enerġija rinnovabbli. F'konformità mal- Linji Gwida, l-operaturi ta' 'l fuq minn 500 kW ma jirċievu l-ebda tariffa "feed-in" iżda jirċievu pagamenti ta' primjums ibbażati fuq is-suq. Iż-żewġ skemi jiżguraw li t-tfixkil potenzjali tal- kompetizzjoni kkawżat mill-finanzjament pubbliku jiġi minimizzat. Skont id-Direttiva dwar l-Enerġija Rinnovabbli, il-Lussemburgu għandu mira ta' sorsi rinnovabbli ta' 11 % gross tal-elettriku kkunsmat sal-2020. Il-Lussemburgu kellu skema eżistenti għall-appoġġ ta' installazzjonijiet tal-enerġija rinnovabbli iżda nnotifika l-miżura l-ġdida bħala tibdil u estensjoni ta' dik l-iskema, li skadiet fil-31 ta' Diċembru 2015. Skont l-istess Direttiva, Malta għandha mira għall-enerġija rinnovabbli ta' 10 % tal-elettriku gross ikkunsmat sal-2020. Sa tmiem l-2014 Malta kienet laħqet sehem tal-enerġija minn sorsi rinnovabbli ta' 4 %. Din il-miżura hija maħsuba biex tgħinha tilħaq is-6 % li fadal. Il-verżjoni mhux kunfidenzjali tad-deċiżjonijiet se tiġi ppubblikata fir-Reġistru tal-Għajnuna mill- Istat fis-sit web tal-kompetizzjoni bin-numri tal-każ SA.43995 għal Malta u SA. 43128 għal- Lussemburgu, ladarba jkunu ġew riżolti l-kwistjonijiet kollha tal-kunfidenzjalità. State Aid Weekly e- News jelenka l-pubblikazzjonijiet ġodda ta' deċiżjonijiet dwar l-għajnuna mill-Istat fuq l-internet u f'Il-Ġurnal Uffiċjali tal-UE. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from G_ajnuna_mill-Istat__Il-Kummissjoni_tapprova_skemi_ta__appo___g_all-ener_ija_rinnovabbli_fil-Lussemburgu_u_f_Malta.pdf